procesaur/Wiki.mk huggingface dataset:
Геслајтинг

Геслајтинг (од |gaslighting, „плинска светлина“) — облик на психолошка манипулација во која едно лице се обидува да внесе сомнеж кај жртвата или на припадници на одредена група, што ги прави да се сомневаат во сопственото сеќавање, восприемање и разумност. Користејќи постојано негирање, противречење и лажење, геслајтингот вклучува обиди да се дестабилизира жртвата и да се делегитимизира верата на жртвата.
Случаите може да се движат од негирање од страна на насилникот дека претходните инциденти воопшто се случиле па сè до изглумувањето на бизарните настани од страна на насилникот со намера да се збуни жртвата.
1 Употреба
Социопатите и нарцисоидите често користат геслајтинг за да ги злоупотребат и да ги спуштат подолу своите жртви. Социопатите постојано ги прекршуваат социјалните напади, ги кршат законите и ги експлоатираат другите, но вообичаено, исто така се убедливи лажговци, понекогаш симпатични, кои постојано ги негираат злосторствата. Така, некои кои биле жртви на социопатите може да се сомневаат во сопствените восприемања. Некои физички насилни брачни партнери може да ги геслајтуваат нивните партнери со негирање дека тие биле насилни. Геслајтингот може да се појави кај родител-дете, каде родителот, детето, или и двете страни обидувајќи да ги сокријат восприемањата.
2 Во романтични врски
Геслајтингот често се јавува во романтичните врски. Психолошките манипулации може да вклучат да се предизвика жртвата да се сомнева во сопственото сеќавање, восприемање и разумност. Насилникот може да ги поништи искуствата на жртвата користејќи негативен јазик: "Ти си луд. Не биди толку чувствителен. Не биди параноичен. Јас само се шегував! . . . Јас сум загрижен; Мислам дека не си добро ".
Геслајтинг често се среќава во случаите на брачно неверство: „Терапевтите можат да придонесат за геслајтингот на жртвата преку погрешно толкување на реакциите на [жртвата]. [. . . ] Геслајтингот од страна на брачниот партнер создава подлога за т.н. ''нервен слом'', а кај некои [жртви] и за самоубиство во најлошите случаи.“
HD 197036

HD 197036 — ѕвезда со сјај од 7-ма величина во соѕвездието Лебед, приближно на растојание од 2000 светлосни години од Земјата. Станува збор за синобел подџин од спектрален тип B5IV, што пак значи дека има површинска температура од 11.000 до 25.000 келвини. Следствено таае поголема, посјајна, од нашата ѕвезда Сонцето. Местоположбата и е на еден степен од ѕвездата Денеб.
1 Наводи
Марјан Илиевски

Марјан Илиевски (роден во Скопје) — македонски поранешен кошаркар, и тренер на Пелистер.
1 Историја
1.1 Тренерска кариера
Во сезоната сезоната 2013/14, Илиевски со Лирија стигнал до полуфиналето во Првенството, додека во Купот станал вицепрвак.
Поради распаѓањето на Лирија во 2014 година, Илиевски станал слободен тренер. Во пресрет на сезоната 2014/15, Илиевски потпишал за косовскиот клуб Сигал Приштина, екипа со кој го освоил домашното првенство, косовскиот Куп и Балканското првенство. Во декември 2015 година, Приштина и Илиевски меѓусебно го раскинале договорот. Во февруари 2016 година, Марјан Илиевски станал главен тренер на Кожув, каде што останал до крајот на сезоната. Во јануари 2017 година, Илиевски станал тренер на новиот проект-клуб Блокотехна Сезоната 2017/18, како тренер на дебитантот Блокотехна НБ, Илиевски стигнал до полуфиналето на Првенството и Купот. Во сезоната 2018/19, Марјан останал во Блокотехна, со која станал првак во БИБЛ натпреварувањето и вицепрвак во Купот на Македонија 2019. За сезоната 2019/20, Илиевски потпишал за АВ Охрид. Но откако на 30 септември, односно на пет дена пред планираниот почеток на сезоната, АВ Охрид најавил распад на клубот и со тоа Илиевски станал слободен тренер. На крајот на октомври, Илиевски пронашол ангажман во косовски Раховеци. Во март 2020 година, поради финансиски проблеми на Раховеци, Илиевски го напуштил клубот. На крајот на мај 2020, за сезоната 2020/21, тој станал тренер на Пелистер. На крајот на мај 2021 година, поради здравствени причини Марјан Илиевски бил тргнат од главното тренерско место во Пелистер, но останал главен тренер за следната сезона.
2 Успеси
2.1 Играчки титули
2.1.1 Никол Ферт
*Куп на Македонија (1) : 2001
2.2 Тренерски титули
2.2.1 Приштина
*Косовска Суперлига (1) : 2014/15
*Куп на Косово (1) : 2015
*Балканска лига (1) : 2014/15
2.2.2 Блокотехна
*Балканска лига (1) : 2018/19
HD 203857

HD 203857 — доцен тип на џиновска ѕвезда од тип K во соѕвездието лебед, сместена на растојание за малку покусо од 920 светлосни години од Сонцето. За ѕвездата се смета дека е систем на видливи двојни ѕвезди од тип F и сјаен џин BDS 10966 A, иако е можно истите да не се гравитациски поврзани. Ѕвездата најверојатно поседува и вонсончева планета, која уште е непотврдена.
1 Подѕвезден придружник
Екипата на планетарната потрага Окајама бјавила труд подоцна во 2008 година каде се направени истражувања на промените во радијалната брзина набљудувани кај збир од развиени ѕвезди, со што се наговестува постоење на подѕвезден придружник во орбита на џинвската ѕвезда HD 203857. Проценето е дека орбиталниот период изнесува 2,3 години, но сè уште постои потреба за да се потврди планетата.
Бершки Гладбах

Бершки Гладбах (|Bergisch Gladbach) — град во регионот Келн/Бон на покраината Северна Рајна-Вестфалија, Германија, и седиште на Рајнско-бершкиот округ
1 Географија
Градот е сместен источно од реката Рајна, околу 10 километри источно од Келн.
2 Историја
Бершки Гладбах го дели првиот дел од името со историското подрачје Берг во кое се наоѓа, иако самиот во денешен облик е основан дури во 1856 г.
На почетокот на XII век на подрачјето се доселиле грофовите од семејството Берге. Следниот век во него никнале селски населби. Берг подоцна станал војводство, а потоа и големо војводство под наполеонска власт.
Вториот дел од името доаѓа од поимите ''gelaat'' (кој подоцна станал ''glad'') и ''bach'', што на месниот долногермански дијалект значи „канализиран поток“ и се однесува на рекичката Штрунде.
Во 1975 г. во состав на гратчето влегло и соседното место Бенсберг. По две години, во 1977 г. населението достигнало 100.000 жители и Бершки Гладбах стекнал официјален статус на град.
3 Стопанство
Најзастапени стопански дејности во градот се производството на хартија, печатарството, производството на стаклена волна, чоколади и висока технологија.
4 Збратимени градови
Бершки Гладбах е збратимен со следниве градови:
: Бургоан Жалје, Франција (1956)
: Лутон, Велика Британија (1956)
: Велзен, Холандија (1956)
: Жоанвил ле Пон, Франција (1960)
: Ранимид, Велика Британија (1965)
: Маријамполе, Литванија (1989)
: Лимасол, Кипар (1991)
: Пшчина, Полска (1993)
: Бејт Џала, Палестина (2010)
: Ганеј Тиква, Израел (2012)
5 Познати личности
* Валдемар Хенрици (1878-1950) — генерал-потполковник и водач на Државната трудова служба
* Армин Фалк (р. 1968) — економист
* Георг Кох (р. 1972) — фудбалски голман
* Хајди Клум (р. 1973) — манекенка и водителка
* Каролин Кебекус (р. 1980) — хумористка, пејачка и глумица
* Тим Визе (р. 1981) — фудбалски голман и борач
* Фабијан Хамбихен (р. 1987) — спортски гимнастичар
* Матс Хумелс (р. 1988) — фудбалер
* Бастијан Очипка (р. 1989) — фудбалер
* Тибор Плајс (р. 1989) — кошаркар во НБА за „Јута џез“
6 Средни училишта во градот
* Гимназија „Алберт Велики“
* Гимназија - Херкенрат
* Гимназија „Никола Кузански“
* Гимназија „Ото Хан“
* Гимназија „Дитрих Бонхефер“
* Интегрирано здружено училиште - Пафрат
7 Поврзано
* Бершки крај
* Рајнска Област
* Рајнска Покраина
Леа (појаснување)

Леа може да се однесува на:
* Романска леа - официјална валута на Република Романија.
* Молдавска леа – официјална валута на Република Молдавија.
* Леа - мала, изделена површина добро обработена земја во градина (цветна или зеленчукова) во која се сее или се сади.
Национален сојуз на слепите на Република Македонија

Националниот сојуз на слепите на Република Македонија е невладина, натпартиска, национална, хуманитарна и непрофитна организација во Македонија. Организацијата е основана во 1945 година. Претсетдател на сојузот е Жарко Селковски.
Главната причина поради која е основана организацијата е подобрување на условите за живот на слепите лица во Македонија, односно нивната работа, месните оргазнизации, социјализацијата и интеграцијата на лицата. Овие се воедно и водечките идеали или мисијата на националниот сојуз.
1 Структура
Организацијата опфаќа 16 месни здруженија и брои повеќе од 2500 членови - слепи лица на територија на Република Македонија односно лица кои на подоброто око со корективно стакло гледаат најмногу 10 проценти.
; Здруженија
Националниот сојуз е составен од следните месни здруженија:* Здружение на слепи лица Битола
*Здружение на слепи лица Велес
* Здружение на слепи лица Гевгелија
* Здружение на слепи лица Кавадарци
* Здружение на слепи лица Кичево
* Здружение на слепи лица Кочани
*Здружение на слепи лица Куманово
* Здружение на слепи лица Неготино
* Здружение на слепи лица Охрид
* Здружение на слепи лица Прилеп
* Здружение на слепи лица Свети Николе
* Здружение на слепи лица Скопје
* Здружение на слепи лица Струга
* Здружение на слепи лица Струмица
* Здружение на слепи лица Тетово
*Здружение на слепи лица Штип
2 Членство
Самиот сојуз е член на повеќе сојузи, меѓу кои:
* Националниот совет на инвалидски организации на Македонија
* Балканскиот консултативен комитет
* Европскиот сојуз на слепите
* Светскиот сојуз на слепите
3 Активности
Сојузот издава Брајово списание „Наш збор“, звучно списание „Панорама“ и звучно списание „Зрак“. Дополнително на ова, сојузот печати книжевни дела на Брајово писмо, но и аудио-книги и аудио-учебници.
Националниот сојуз на слепите на Република Македонија располага со сопствен деловен објект, соодветна опрема за работа, сопствени патничко и комби возило, Брајова печатница, образовен компјутерски центар и тонско студио.
4 Поврзано
* Национален совет на инвалидски организации на Македонија
Груица и Арапот

Груица и Арапот (српски: ''Грујица и Арапин'') е српска епска (ајдучка) песна.
1 Содржина
Старина Новак и дели Радивој пиеле вино на планината Романија, ги служел дели Татомир, а малиот Груица, синот на Старина Новак, чувал стража. Старина Новак му се пожалил на дели Радивој дека поминале многу години, а тие не успеале да го убијат Арапот кој ги убива сватовите и ги граба невестите. Потоа, тие собрале сватови, а малиот Груица го облекле како невеста, при што тој сокрил сабја во пазувите, и заминале кај Арапот. Арапот не бил дома, но неговата сестра ги видела сватовите и брзо го повикала брата си. Тој ја запрел свадбената поворка, ја фатил невестата и се зачудил зашто таа немала гради. Тогаш, Груица му ја пресекол главата на Арапот, а Старина Новак почнал да пее дека сите момчиња можат слободно да се женат, зашто Груица го убил Арапот.
2 Осврт кон песната
Старина Новак, навистина постоел, само што во овој лик се претставени две историски личности: јунакот од XV век, Новак Дебелиќ и Баба Новак, заповедник на ајдучките чети од крајот на XVI век. Од друга страна, неговиот брат или побартим, дели Радивој не е познат во историјата. Исто така, не е сигурно дали постоел малиот Груица, синот на Старина Новак, иако постојат мислења дека тој би можел да биде вистинска историска личност (ајдучки арамбаша). Арапите се чести ликови во епските народни песни, иако се мисли на Црнците кои биле застапени во турската војска во XVI век.
Новак и Радивој го продаваат Груица

Новак и Радивој го продаваат Груица (српски: ''Новак и Радивоје продају Грујицу'') е српска епска (ајдучка) песна.
1 Содржина
Старина Новак и дели Радивој пијат вино на планината Романија, а ги служи малиот Груица, синот на Старина Новак. Кога им снемува вино, тутун и пари, тие го носат убавиот Груица во Сараево каде една девојка-Турчинка дава за него за два товари богатство, но, него го купува вдовицата на Џафер-бег, која за него дава три товари богатство и три коњи. Таа му посветува голема грижа и го облекува во раскошна облека. Кога Груица изразува желба да оди на лов, Џафер-беговица му дава 30 придружници, заедно со слугата Хусеин, како и многу дукати. Во планината, Груица им го открил својот идентитет и почнал да бега, а Хусеин тргнал по него. Тогаш, Груица се вратил назад и го убил Хусеин, а потоа се вратил кај својто татко.
2 Осврт кон песната
Старина Новак, навистина постоел, само што во овој лик се претставени две историски личности: јунакот од XV век, Новак Дебелиќ и Баба Новак, заповедник на ајдучките чети од крајот на XVI век. Од друга страна, неговиот брат или побартим, дели Радивој не е познат во историјата. Исто така, не е сигурно дали постоел малиот Груица, синот на Старина Новак, иако постојат мислења дека тој би можел да биде вистинска историска личност (ајдучки арамбаша). Другите ликови во песната, како Џафер-бег и неговата сопруга, се измислени.
Груица и пашата од Загорје

Груица и пашата од Загорје (српски: ''Грујица и паша са Загорја'') е српска епска (ајдучка) песна.
1 Содржина
Пашата од Загорје му испратил писмо на кнезот Милутин од Грахово, порачувајќи му да му подготви 30 соби за неговите јунаци, да набави 30 девојки за нив, а нему да му ја подготви ќерката Иконија. Кнезот почнал да плаче, а Иконија му рекла да ги подготви собите, а таа ќе ги повика девојките. Потоа, таа му испратила писмо на својот побратим, Грујо Новаковиќ, канејќи го да дојде во друштво со 30 убави другари. Кога притигнале Груица и другарите, Иконија ги облекла во женска облека и ги затворила во собите. Кога пристигнал пашата, тој се соблекол со намера да ја љуби Иконија и тогаш, Груица му го открил својот идентитет и го заклал, а потоа испукал двапати, давајќи им сигнал на своите другари, кои ги убиле јунаците на пашата. Потоа, Груица седнал да вечера со дружината, кнезот им дал 600 дукати, а Иконија им подарила 30 кошули, како и подароци за Старина Новак и за дели Радивој. Потоа, Груица и дружината се вратиле на планината Романија.
2 Осврт кон песната
Старина Новак, навистина постоел, само што во овој лик се претставени две историски личности: јунакот од XV век, Новак Дебелиќ и Баба Новак, заповедник на ајдучките чети од крајот на XVI век. Од друга страна, неговиот брат или побартим, дели Радивој не е познат во историјата. Исто така, не е сигурно дали постоел малиот Груица, синот на Старина Новак, иако постојат мислења дека тој би можел да биде вистинска историска личност (ајдучки арамбаша). За пашата се верува дека е вистинита историска личност, но не се знае кој би можел да биде кнезот Милутин.
Фудбалска репрезентација на Германија под 21 година

Фудбалската репрезентација на Германија под 21 година е фудбалска репрезентација на Германија за играчи на возраст до и под 21 година и е контролирана од страна на Фудбалскиот сојуз на Германија. Првиот натпревар оваа репрезентација (тогаш под името Западна Германија) го одиграла на 10 октомври 1979 година, кога загубила со 1-0 од Полска во Торуњ.
Репрезентацијата се натпреварува во квалификациите за Европското првенство под 21 година, кое се одржува на секои две години. Досега Германија има две победи на натпреварувањето во 2009 и 2017.
1 Настапи на меѓународни натпреварувања
1.1 Европско првенство за играчи под 21 година
1.1.1 како Западна Германија
;настапи на првенството под 23 години
Европското првенство за играчи под 21 година, најпрво се играло за играчи под 23 години во периодот 1972-1976.
Година, Пласман
1972, Четвртфинале
1974, ''Не се квалификувале''
1976, ''Не учествувале'';настапи на првенството под 21 година
Година, Пласман
1978, ''Не учествувале''
1980, ''Не учествувале''
1982, Финале
1984, ''Не се квалификувале''
1986, ''Не се квалификувале''
1988, ''Не се квалификувале''
1990, Четвртфинале
1.1.2 како Германија
Година, Пласман
1992, Четвртфинале
1994, ''Не се квалификувале''
1996, Четвртфинале
1998, Четвртфинале
2000, ''Не се квалификувале''
2002, ''Не се квалификувале''
2004, Групна фаза
2006, Групна фаза
2007, ''Не се квалификувале''
2009, Шампиони
2011, ''Не се квалификувале''
2013, Групна фаза
2015, Полуфинале
2017, Шампиони
/ 2019, Финале
2 Играчи
2.1 Моментален состав
Состав на Германија за Европското првенство за играчи под 21 година, кое се одржало во Италија и Сан Марино од 16 до 30 јуни 2019.:''Настапи и голови од 27 јуни 2019.''
3 Селектори
* Јоханес Лер (1990–2002)
* Јирген Колер (2002–2003)
* Ули Штилике (2003–2004)
* Дитер Ајлтс (2004–2008)
* Хорст Хрубеш (2008–2009)
* Раинер Адрион (2009–2013)
* Хорст Хрубеш (2013–2016)
* Штефан Кунц (2016–)
4 Поврзано
*Фудбалска репрезентација на Германија
IRAS 19475+3119

IRAS 19475+3119 — протопланетарна маглина во соѕвездието Лебед, на растојание од 15.000 светлосни години. Централната ѕвезда, V2513 Лебед, е ѕвезда ос спектрален тип F и е ѕвезда во поАГЏ развој.
Најслајниот дел на маглината укажува на квадриполарна структура, со издолжени биполарни испакнувања, обиколени со слаб ореол.
Растојанието не е познато. претпоставките за сјајноста се употребени за да се процени растојанието и останатите ѕвездени параметри. На претпоставено кинематичко растојание од 4.9 kpc, сјајноста изнесува а полупречникот е . Ѕвездата првично била најмалку и сега нејзината маса изнесува . претпоставувајки сјајност од , растојанието изнесува 1.5 kpc. Претпоставките засновани на кислородната спектрална линија даваат значително поголеми сјајности со апсолутна величина од најмалку &minus;8.
Централната ѕвезда е променлива, со привидна величина од 9,33 до 9.,50. Определен е првичен период од 41 ден, но малку покусиот секундарен период доведува до долги биења предизвикувајќи промени во амплитудата и периодот од година на година. Промените се предизвикани од ѕвездените пулсирања, што доведува ѕвездата да биде најсјајна кога е и најжешка. Температурата се менува и до 400 K.
Белек

Белек кој има своја општина и се наоѓа Серик во турската провинција Анталија . Месното население варира помеѓу од 750 до 10 000 жители во ниска и висока сезона, соодветно.
<sup class="noprint Inline-Template Template-Fact" data-ve->&#x5B; ''бара извор'' &#x5D;</sup>
Белек е еден од центрите на турската туристичка индустрија и е таков дом на повеќе од триесет и четири ѕвезди и пет ѕвезди, како и многу други сместувачки, услуги и забавни објекти.
Волосовски регион

Волосовски округ ( |Во́лосовский райо́н ) е административна и општинска област ( раја ), еден од седумнаесет во Ленинградската област, Русија . Се наоѓа во југозападниот дел на област со Ломоносовски округ на север, Гатчински округ на исток, Лужски округ на југ, Сланцевски округ на југозапад и Кингисеппски округ на северозапад. Областа на регионот изнесува 2700 километри квадрадни. Нејзиниот административен центар е градот Волосово. Население: 48,128 ( Пописот од 2002 година ); Населението на Волосово изнесува 24,6% од вкупното население на округот.
HR 7484

HR 7484 (V1143 Лебед) — систем од двојна ѕвезда во северното соѕвездие Лебед. Може да се забележи со човеково око при добри временски услови, притоа имајќи привидна величина од 5,89. Засновано на годишната промена на паралаксата од 24,71, се наоѓа на растојание од 132 светлосни години. Системот е приближува со околусончева радијална брзина од −14 км/с.
Мерењата на радијалната брзина при Доминионската астрономска опсерваторија во Викторија,Британска Колумбија, Канада во 1919 година довело од страна на Вилијам Едмунд Харпер дека HR 7484 е двојнолиниска спектроскопска двојна ѕвезда. Станува збор за одвоена еклиптичка двојна ѕвезда, што пак значи дека орбиталната рамнина е подредена близу до линијата на набљудување од Земјата, предизвикувајќи составниците да се затемнуваат двапати во орбитата. Системот минува низ апсидно движење, со чекор поголем од оној предвиден од општата релативност. Двете составници се обични ѕвезди од типот F на главната низа со слични физички својства.
Ѕвездата вообичаено има привидна величина од 5,89, но на секои 7,64 денови (7 денови, 15 часа и 22 минути) нејзината сјајност се намалува на величина од 6,37, приближно две третини од сјајноста. Пет дена и 17 часа по секоја првично затемнување, има и второ затемнување кога сјајноста опаѓа до величина 6,06, околу 85% од нормалната сјајност. Секое затемнување трае по 220 минути. Двете затемнувања се делумни.
Рајнско-бершки Округ

Рајнско-бершки Округ (|Rheinisch-Bergische Kreis) — округ во регионот Келн/Бон на покраината Северна Рајна-Вестфалија, Германија. Се граничи со окрузите Горнобершки и Рајна-Зиг, како и самостојните градови Келн, Леверкузен, Золинген и Ремшајд.
1 Историја
Во средниот век, подрачјето на округот било во состав на Грофовијата Берг, од каде произлегува неговото денешно име.
Во 1816 г. целата Рајнска Област влегла во Прусија, а на оваа територија властите ги создале окрузите Виперфирт, Золинген, Ленеп, Милхајм и Опладен. Три години подоцна, Золинген и Опладен се споени во поголемиот округ Золинген. Во 1929 г. е создаден новиот Рајнско-вуперски округ, а неколку од општините влегле во веќе пораснатите градови Вупертал, Ремшајд и Золинген. Во 1932 г. се споени Милхајм и Виперфирт, образувајќи го Рајнско-бершкиот округ, кон кој во 1975 г. е придодадена и територијата на Рајнско-вуперскиот округ.
2 Географија
Округот го сочинува западниот дел на Бершкиот крај, на местото каде ридовите на Зауерланд се спуштаат во долината на Рајна.
3 Градови и општини
Градови, Општини
4 Поврзано
* Рајнска Покраина
* Бершки крај
* Војводство Берг
* Келн (административен округ)
Финале на Копа Америка 2019

Финале на Копа Америка 2019 бил фудбалски натпревар со кој се одредил победникот на Копа Америка 2019. Натпреварот се одржал на 7 јули 2019 година на стадионот Маракана во Рио де Жанеиро, Бразил. Во финалето играле домаќинот Бразил и Перу. Двете репрезентации претходно веќе одиграле еден меѓусебен натпревар на турнирот во рамките на групата А, во кој Бразил победил со 5-0.
Во финалето Бразил го победил Перу со 3-1 и ја освоил својата деветта титула на Копа Америка, прва после 2007 година.
1 Натпреварот
1.1 Детали
||
Правила на натпреварот*90 минути.
*30 минути продолженија ако е потребно.
*Пенали ако резултатот и понатаму е нерешен.
*Максимално 12 играчи на клупата.
*Максимално 3 замени, со можност за четврта доколку се влезе во продолженија.
|}
1.2 Статистика
+Вкупно
, Бразил, Перу
Постигнати голови, 3, 1
Вкупно шутеви, 12, 7
Шутеви во гол, 3, 2
Посед на топка, 54%, 46%
Извршени прекршоци, 25, 21
Жолти картони, 2, 3
Црвени картони, 1, 0
Офсајди, 0, 0
Корнери, 3, 4
Одбрани, 1, 0
Кеплер-17

Кеплер-17 — ѕвезда, жолто џуџе од главната низа. За оваа ѕвезда е познато дека е домаќин на една вонсончева планета, Кеплер-17b, која е вооедно и во орбита околу ѕвездата.
1 Наводи
**
Ричард Паверс

Ричард Паверс (|Richard Powers; р. во Охајо, САД) — американски танцов историчар и експерт за друштвен танц. Тој е познат по своите кореографии и работилници насекаде низ светот. Паверс е моментално инструктор по танц на универзитетот „Стенфорд“ во Калифорнија, САД.
1 Истражувачка дејност
Ричард Паверс работи на истражување и реконструирање на друштвени танци од сите делови од светот, но пред сè од западната полутопка. Тој преку пишани извори дознава за танците во периодот од ренесансата, па наваму и пробува да ги оживее преку кореографии за професионални танцови групи и аматери. Паверс во 1981 год. ја основа академијата за стари танци „Летечки облак,“ со кои месечно организира балови од викторијанскиот и рагтајм периодот. Добитник е на бројни признанија, меѓу кои и наградата „Пост-Корбет“ која е најзначајното признание на градот Синсинати за еден уметник.
Неговата дејност се раширува и до кореографии за филмски продукции во САД.
2 Наставна дејност
Паверс од 1992 год. е инструктор по танц на универзитетот „Стенфорд,“ каде предава повеќе предмети за друштвен танц. Овие предмети се едни од најпопуларните на универзитетот. Во 1990-тите, Паверс бил и шеф на катедрата за танц во одделот за театарски и настапни уметности. За неговата посветеност кон образованието, Паверс е добитник на наградата „Лојд В. Динкелспил.“
Работилниците на Паверс се популарни меѓу танцовите здруженија во Европа, Азија и Америка. Тој редовно предава во САД, Русија, Франција и Јапонија, а има организирано и семинари и собири во Велика Британија, Данска, Италија, Канада, Шпанија итн.
3 Приватен живот
Ричард Паверс има дипломирано машинско инженерство на универзитетот „Пердју“ во Индијана, САД. Тој се има стекнато со магистерско звање на универзитетот „Стенфорд“ во 1970 год. Долги години работи како иноватор и држи повеќе патенти, вклучувајќи го и патентот за модерниот поставувач на тампони.
Оженет е со Трејси Паверс и живее во околината на Санфранцискиот Залив, Калифорнија, САД.
Кеплер-23

Кеплер-23 — ѕвезда во северното соѕвездие Лебед, во чија орбита има планета во животопогодниот појас. Со привидна величина од 14,0, со што ѕвездата е премногу темна и не може да се види со човеково око.
Кеплер-32

Кеплер-32 — ѕвезда црвено џуџе на главната низа на растојание од 1.070 светлосни години од Земјата, во соѕвездието Лебед. Забележана во 2012 година од страна на вселенското летало Кеплер, има маса од 0,58 ± 0,05 сончеви маси, полупречник од 0,53 ± 0,04 сончеви полупречници и температура од 3.900 K, со што е половина од масата и полупречникот на Сонцето, две третини од температурата и 5% од сјајноста. првично се сметало дека има најмалку две потврдени планети, помалата Кеплер-32b, која орбитира со период од 5,90124 денови, и Кеплер-32c со орбитален период од 8,7522 денови. Во април 2013 година, со методот на премин се потврдени уште три нови планети во системот. Сепак, пресметаната маса на овие планети е со очекувана голема грешка.
Кеплер-29

Кеплер-29 — ѕвезда налик на Сонцето во северното соѕвездие Лебед. Сместена е на небесните координати: ректасцензија } и деклинација . Со привидна величина од 15,036, оваа ѕвезда е премногу темна за да се види со човеково око. Ѕвездата е сончеволика, и има маса, полупречник и температура како Сонцето. Моментално староста на ѕвездата не е определена поради големото растојание од 2.780 светлосни години (850 парсеци). Од 2016 година не се забележани вонсончеви планети налик на Јупитер со маси од 0,9–1,4 на растојанија од 5 ае.
Кеплер-22

Кеплер-22 — ѕвезда во северното соѕвездие Лебед, која во орбита има планета во животопогодниот појас. Нејзината местоположба ги има следниве небесни координати: ректасцензија и деклинација . Со привидна величина од 11,7, со што е премногу темна за да се забележи со голо око. Може да се набљудува со телескоп кој има отвор од најмалку . Проценетото растојание до Кеплер-22 е .
Кеплер-22 е малку поладна и помала ѕвезда од Сонцето, со ниско присуство на елементи со поголема маса од хелиумот. Ѕвездата е од спектрален тип G5V, додека пак сјајноста останува неопрределена. Оваа ѕвезда зрачи 79% of од Сончевата сјајност од нејзината надворешна атмосфера при делотворна температура од 5.518 K, со што има жолтеникаво обоен блесок на ѕвезда жолто џуџе. Со предвидена вртежна брзина од 0,6 км/с се добива впечаток на ѕвезда со спор период на вртење.
1 Планетарен систем
На 5 декември 2011 година, научниците од Кеплеровата мисија објавија дека е можно Кеплер-22b да биде можна земјовидна планета во орбита во животопогодниот појас. Ова беше значително, бидејќи ова е првата вонсончева планета со големина слична на Земјата (двојно поголема) за која е потврдено дека е во животопогодниот појас.
Кеплер-33

Кеплер-33 — ѕвезда во соѕвездието Лебед со планетарен систем од 5 планети. Бидејќи ѕвездата ја има напуштено главната низа, таа има околу 161,5% од сончевиот полупречник, но само 116,4% од масата на Сонцето. Земјаќи ги предвид масата и температурата станува збор за ѕвезда, подџин. Растојанието до ѕвездата не е познато.
1 Планетарен систем
На 26 јануари 2012 година, беше најавено дека околу ѕвездата има планетарен систем од 5 планети. Сепак, за разлика од останатите планети потврдени од мисијата Кеплер, нивните маси не се познати, бидејќи пред да се објави веста не се извршени Доплерови спектроскопски мерења. Судејќи според нивниот полупречник, b можно е да е голема суперземја или мал жежок Нептун , додека пак останатите се најверојатно жешки Нептуни.
Планетите b и c можно е да се во резонанса 7:3, бидејќи постои отстапување од 0,05 денови; постои и мало отстапување од0,18 дена при резонанса од 5:3 помеѓу планетите c и d. Останатите планети најверојатно не се во каква било резонанција, иако близу резонанса се 3d:2e и 4e:3f.
2 Поврзано
* 55 Рак
* Кеплер-11
* Кеплер-20
Пиритој

Пиритој (|Πειρίθοος) во старогрчката митологија бил крал на Лапитите, син на Зевс и Иксионовата сопруга Дија.
1 Митологија
Пиритој се споменува како јунак кој учествувал во кентауромахија, односно борба со кентаурите, заедно со Тезеј, Нестор, Дријант и Кенеј. Нивната борба се завршила со успех и тоа токму на денот кога Хиподамија, неговата сопруга, го родила синот Полипет.
Во подоцнежни преданија, тој е син на Иксион и полубрат на кентаурите. На денот на венчавката на Пиритој и Хиподамија, кентаурот Еурит (или Еуритон) опиен од вино ја обљубил невестата. Тогаш и другите кентаури се нафрлиле на лапитските жени и момчиња, но во тоа ги спречиле присутните јунаци и го убиле Еурит. По една приказна, кентаурите на овој чин ги навел богот на војната Ареј, кој био навреден или поради тога што Пиритој не му принел жртва или затоа што не го поканил на својата венчавка. По друга верзија, кентаурите и Лапитите започнале борба околу власта над еден дел од земјата од кој Пиритој не сакал да се откаже.
Уште пред да се венча со Хиподамија, Пиритој сакал да го запознае Тезеј, за чии подвизи слушал. За да го предизвика му ги украл говедата, но наместо да се истепаат поради тоа, јунаците си изразиле меѓусебно воодушевување и станале верни пријатели. Тогаш се договориле дека двајцата ќе се оженат со ќерки на Зевс и дека ќе си помогнат еден на друг во тоа. Така Тезеј успеал да ја грабне и ожени Елена, ќерката на Зевс и Леда. Пиритој одлучил да се ожени со Персефона, сопругата на Ад. Тезеј прво се обидел да го одврати пријателот од таа намера, но подоцна тргнал со него во поземниот свет. Ад ги дочекал љубезно и ги сместил пред богата трпеза, но кога седнале останале приковани за столиците на Лета. Кога Херакле се симнал во поземјето, успеал да го ослободи само Тезеј. Пиритој, како главен виновник, заедно со својот татко Иксион, морал вечно да ја трпи казната; иако бил поставен пред богата трпеза, не смел да ја пипне поради најстарата фурија која ја чувала.
Пиритој во некои извори се споменува и како еден од Аргонаутите и ловците на Калидонскиот вепар и како помошник на Тезеј при грабнување то на Антиопа, амазонската кралица.
2 Пиритој во уметноста
Многу честа тема, како во монументалната, така и во занаетската уметност на стара Грција е кентауромахија. Оваа тема е прикажувана и во храмовите (Зевсовиот во Олимпија и Аполоновиот во Фигалији).
Славко Упевче

Славко Упевче — македонски сликар.
1 Животопис
Упевче е роден во 1951 година во Охрид. Дипломирал на Факултетот за Ликовни Уметности во Скопје, во класата на проф. Рубенс Корубин. Член е на ДЛУМ и ДЛУПУМ, а со самостојни изложби до сега се претставил низ Македонија, Бугарија, Србија, Хрватка, Словенија, како и на повеќе групни ликовни изложби и колонии во Европа и Америка. Неговите дела се наоѓаат во збирка на сите континенти. Негов син е познатиот мозаичар Никола Упевче.
Самостојни изложби
*1969, 1970, 1971,1973, 1974, ОХРИД, Дом на култура "Григор Прличев"
*1974 ОХРИД, Предворие на Св.Софија
*1977 ЗАДАР, ХРВАТСКА Дом на ЈНА
*1981,1982 ОХРИД, Дом на култура "Григор Прличев"
*1985 ВЕВЧАНИ, Печалбарски Денови
*1986 ОХРИД, Салон на НИП Нова Македонија
*1988 КРУШЕВО, Спомен галерија НИКОЛА МАРТИНОВСКИ
*1988 СКОПЈЕ, Салон на ДЛУМ и ДЛУПУМ
*1990, 1992 ОХРИД, Галерија УРАНИЈА - Завод и Музеј Охрид
*1992 ВЕЛЕСТОВО, Поетска ноќ во Велестово
*1995 СОФИЈА, БУГАРИЈА, Универзитет Св.Климент Охридски
*1996 КОПАР, СЛОВЕНИЈА, ТЕАТАР
*1996 ПУЛА, ХРВАТСКА, Галерија VINCENT IZ KASTVA
*1996 РИЈЕКА, ХРВАТСКА, Салон на Мекедонското Културно Друштво
*1996 ЗАГРЕБ, ХРВАТСКА, Фоаје на театарот GAVELA
*1996 ОСИЈЕК, ХРВАТСКА, ГАЛЕРИЈА
*1996 СПЛИТ, ХРВАТСКА, Галерија на град Сплит
*2000 СКОПЈЕ, Културно Информативен Центар
*2000 СТРУГА, Дом на култура
*2013 ОХРИД, Куќата на Уранија*''2016 Вевчани, „Вевчански Карневал“Академија на убавите уметности11-18 I 2016''*''2016 Софија, Бугарија, XX Јубилеен меѓународен фолклорен фестивал ВИТОША 2016''*2019 50 години ликовна хроника на Охрид – монографија и самостојна изложба, ''Куќата на Робевци НУЗавод и Музеј - Охрид''*''2021'' Изложба „Татко и син Упевче (мозаици и цркви)“ на академските уметници Славко Упевче и Никола Упевче од Охрид „33 Поетска ноќ во Велестово“
*2022 „Муренките црници во изумирање во Радожда“ Балкански фестивал НУ Центар за Култура Григор Прличев Охрид
*2023 Изложба на дела од колекцијата на Славко Упевче со мотиви од Св. Наум ''Научна и умeтничка визита 26 VII – Септември 2023 Куќата на Уранија, МАНУ''*2024 „55 години ликовна хроника на Охрид“ по повод 80 годишнината од ослободувањето на градот, „7 Ноември“.НУ Центар за Култура Григор Прличев Охрид 6 Ноември 2024
2 Наводи
www.upevche.mk
Кеплер-36

Кеплер-36 — ѕвезда во соѕвездието Лебед со две познати планети. Има зачудувачки голем полупречник, што значи дека е речиси џин.
1 Планетарен систем
На 21 јуни 2012 година, беше објавено дека се забележани две планети во орбита околу Кеплер-36. Планетите, супрземја и „мининептун“ се необични бидејќи имаат многу блиски орбити, нивните големи полуоски се разликуваат само за 0,013 ае. Надврешната планета е во орбита за само 11% подалеку од внатрешната. Земајќи ги предвид sнивните значитетелно поголеми маси од Земјата, нивното меѓусебно граитаљционо заемодејство е значително, што значи дека нивното заемодејство предизвикува крајни временски промени за двете планети. Кеплер-36b и c имаат проценети густини соодветно од 6,8 и 0,86 g/cm<sup>3</sup>. Двете планети се во близина на 7:6 орбитална резонанција. Големата разлика во густините, покрај близината на орбитите, се должи пред сè поради големата разлика во масите. Внатрешната и помалку масивна ѕвезда го изгубила ако не и целосно слојот од водород/хелиум во текот на создавањето.
Кеплер-34

Кеплер-34 — затемнувачки двоен ѕвезеден систем во соѕвездието Лебед. Двете ѕвезди имаат скоро еднаква маса како и Сонцето, што значи дека се од спектрален тип G. Тие се на меѓусебно растојание од 0,22 ае, и прават едно завртување околу тежиштето на секои 27 дена.
1 Планетарен систем
Кеплер-34b е гасовит џин која е во орбита околу ѕвездите во ситемот Кеплер-34. Планетата има само 1/5 од масата на Јупитер и полупречник од 0,764 Јупитерови полупречници. Планетата прави налик екцентрична орбита на секои 288,822 денови од голема полуоска на растојание само малку поголемо од 1 ае, најголемо растојание за која и да е планета при премин во тој период на откривањето. Ова откритие било можне лесно бидејќи планетата минува пред двете ѕвезди, со што биле потребни помалку орбити за да се потврди планетата.
Поголемиот дел од кружнодвојните планети се создадени далеку од двојните ѕвезди. Тие мигрирале до нивните моментални орбити.
Од физичката стапка на раст на планетите и доколку се земат во предвит податоците од судирите, определено е дека Кеплер-34b ќе настанела точно во местото каде што е сега.
Кеплер-35

Кеплер-35 — двојна ѕвезда во соѕвездието Лебед. Овие ѕвезди, наречени Кеплер-35A и Кеплер-35B имаат маси 89% и 81% од сончевата маса, со што и двете ѕвезди се спектрален тип G. тие се на меѓусебно растојание од 0,176 ае, и прават елиптична орбита околу заедничкото тежиште на секои 20,73 денови.
1 Планетарен систем
Кеплер-35b е гасовит џин во орбита на двете ѕвезди во системот Кеплер-35. Планетата е со маса 1/8 од масата на Јупитер и има полупречник од 0,728 Јупитерови полупречници. Планетата прави елиптична орбита на секои 131,458 денови со голема полуоска од 0,6 ае, растојание 3,5 пати од големата полуоска меѓу матичните ѕвезди. Близината и занесувањето на двојните ѕвезди како и сличните маси меѓу нив доведуваат планетата да има орбита, која значително отстапува од Кеплерова орбит. Изучувањата укажуваат дека оваа планета морала да биде создаден далеку од моменталната орбита и со текот на времето мигрирала во моменталната орбита.
2 Поврзано
*Кеплер-16
*Кеплер-34
*Кеплер-38
Кеплер-39

Кеплер-39 (2MASS J19475046+4602034) — ѕвезда од спекттрален тип F на главната низа во соѕвездието Лебед. Се наоѓа на растојание од 3.560 светлосни години (1.090 парсеци). Околу ѕвездата е позната една планета, Кеплер-39b.
1 Планетарен ситем
Кеплер-39b се смета за кафеаво џуџе наместо за планетабидејќи не ја задоволува стандардната since it does not meet the standard дефиниција за планета. Некои авторитети како Енциклопедијата на вонсончеви планети и Архивата за вонсончеви планети на НАСА ја вклучуваат на списокот на новозабележани вонсончеви планети.
Кеплер-41

Кеплер-41 или KOI-196 — ѕвезда во соѕвездието Лебед. Станува збор за жолто џуџе, како што е Сонцето, и е на растојание од 3.680 светлосни години (1130 парсеци). Скоро да е слична со Сонцето, со 115% од неговата маса, и полупречник 129% од оној на Сонцето, и површинска температура од 5.750 K. There is one known extrasolar planet orbiting Kepler-41.
1 Планетарен систем
Во 2011 година, беше забележана планетата Кеплер-41b wво орбита околу ѕвездата. Планетата е во крајно блиска орбита околу Кеплер-41, правејќи една орбита на секои 1,86 денови. И покрај тоа што прима големо количество на зрачење од Кеплер-41, полупречникот на Кеплер-41b првично се сметал дека е помал од оној на Јупитер, што го прави невообичаено за жежок Јупитер, сепка подоцнежните набљудуваља покажале зголемен полупречник како и кај останатите жешки Јупитери. Кеплер-41b е исто така доста рефлективен, со геометриско албедо од 0.,30.
Кеплер-67

Кеплер-67 — ѕвезда со малку помала маса од онаа на Сонцето во расеаното јато NGC 6811 во соѕвездието Лебед и имаедна потврдена планета, малку помала од Нептун, чие откритие било објавено во 2013 година.
Associated Press

Associated Press (се чита: Асошиејтед прес; АП ) е американска непрофитна новинска агенција со седиште во Њујорк. Основана e во 1846 година и функционира како кооперативно и некорпоративно здружение. Нејзини членови се американски весници и радиодифузери.
АП има освоено 53 Пулицерови награди, меѓу кои 31 за фотографии, од 1917 година кога почна оваа награда да се доделува. Агенцијата има заработено Пулицерова награда од 2019 година за меѓународно известување за покривање на граѓанската војна во Јемен.
Кеплер-66

Кеплер-66 — ѕвезда со малку поголема маса од Сонцето во расеаното јато NGC 6811 во соѕвездието Лебед. Околу ѕвездата е потврдена една планета, малку помала од Нептун, чие открите е објавено во 2013 година.
Кеплер-56

Кеплер-56 — црвен џин на растојание од околу 3.060 светлосни години со малку поголема маса од Сонцето. Се состои од две потврдени планети, едната малку помала од Нептун, а другата малку помала од Сатурн. Двете планети се откриени во 2012 година.
1 Планетарен систем
Во 2012 година, забележан е планетарен систем околу Кеплер-56. Планетите подоцна се потврдени со употреба на дополнителни методи.
Астеросеизмолошките изучувања покажале дека орбитите на Кеплер-56b и Кеплер-56c се за 45° над екваторот на ѕвездата. Дополнителните мерења на радијалните брзини откриле присуство на гравитациски растројувања но не се знае дали станува збор за блиска ѕвезда или пак трета планета.
И двете планети Кеплер-56b и Кеплер-56c ќе бидат проголтани од матичната ѕвезда во текот на 130 и 155 милиони години.
ПУ „Илинден“ - Мождивњак II

Основно училиште „Мождивњак II“ (официјално: Подрачно основно општинско училиште „Илинден“ - Мождивњак II; скратено: ПООУ „Илинден“) — подрачно основно училиште во селото Мождивњак, составен дел на истоименото училиште од градот Крива Паланка.
Училиштето е именувано по востанието Илинден.
1 Местоположба
Објектот на училиштето се наоѓа во самото село Мождивњак.
2 Настава
Во училиштето се изведува настава од прво до деветто одделение и наставата се изведува единствено на македонски наставен јазик.
3 Објект
Училиштето било целосно реконструирано во текот на 2016 година, кога била извршена целосна замена на подовите, била променета столаријата и била направена нова наставничка канцеларија. Воедно, била извршена и целосна обнова на фасадата на училиштето.
4 Галерија
Кеплер-68

Кеплер-68 — ѕвезда налик на Сонцето на главната низа. Засега се забележани три планети во нејзина орбита. Најдворешната планета има маса слична на Јупитер но е во орбита на животопогодниот појас.
Високоразделните набљудувања на Кеплер-68 изведени со инструментот Астралукс на 2,.2m телекоп при опсерваторијата Калар Алто забележале широк кандидат придружник приближно на растојание од 11 лачни секунди. Споредувајќи ги овие набљудувања со оние на 2MASS се покажало дека сопственото движење е соодветно за тело гравитациски сврзано со системот Кеплер-68, но потребни се дополнителни набљудувања за да се потврди овој заклучок.
1 Планетарен систем
Моментално, забележани се три планети во орбита околу Кеплер-68. Двете внатрешни планети се забележани со методот на премин. Дополнителните Доплерови мерења помогнале да се определи масата на Кеплер-68b и помогнале да се забележи Кеплер-68d.
Кеплер-70

Кеплер-70 или KOI-55 — Ѕвезда во соѕвездието Лебед со привидна величина од 14,87. Со ова ѕвездата е премногу за да се види со човеково око.
Станува збор за сино подџуџе, односно Кеплер-70 поминала низ фазата на црвен џин пред 18,4 милиони години. Во денешната состојба, во јадрото со соединува хелиум. Откако ќе го согори хелиумот ќе се збие и ќе создаде бело џуџе. Има релативно мал полупречник од околу 0,2 пати од оној на Сонцето, белите џуџиња се уште помали. Ѕвездата во своја орбита има планетарен систем со две потврдени планети, Кеплер-70b и Кеплер-70c. највантрешната планета ја има највисоката температура од досега познатите планети.
1 Планетарен систем
На 26 декември 2011 година, се објавени докази за постоењето а две крајно краткопериодични планети. Тие биле забележани преку одбивањето на светлината од матичната ѕвезда од нивните површини, за разлика од методот на планетарен премин кога ѕвездата губи дел од сјајот.
Мерењата укажувале на постоење и на трета планета меѓу двете потврдени плането, но ова досега останува непотврдено.
Орбитите на Кеплер-70b и Кеплер-70c се во орбитална резонанција 7:10 и го имаат најголемото приближување меѓу кои и да се две познати планети.
Кеплер-89

Кеплер-89 — ѕвезда со четири познати планети. Кеплер-89 е можна далечна двојна ѕвезда.
1 Планетарен систем
откривањето на четирите планети во орбита околу ѕвездата било објавено во октомври 2012 година преку анализа на податоците собрани од вселенското летало Кеплер. Подоцнежните дополнителни мерења на радијалната брзина го потврдиле постоењето на Кеплер-89d, што укажува дека Кеплер-89d е малку поголема и помасивна од Сатурн. Во октомври 2013 година, потврдени се и три други планети Кеплер-89c и Кеплер-89e. Со методот на временски премин на најоддалечените планети се утврдила можност за постоење на дополнителни тела во системот.
Во 2012 година, е забележан делумен премин на втората најоддалечена покрај најодалечената планета. ова беше првпат да се забележи преми на планета-планета. Ово овозможи да се одреди заедничкиот наклон на планетите d и e кој изнесува 1,15°.
Црква „Св. Троица“ - Мождивњак

Света Троица — главна селска и гробјанска црква во селото Мождивњак, Кривопаланечко.
Околу црквата се сместени и селските гробишта.
1 Местоположба
Црквата е сместена во средниот дел на Мождивњак.
2 Историја
Се верува дека била изградена пред крајот на турската власт. Претходно на тоа место се наоѓала стара црква.
Сепак, според историчарот на уметноста Коста Балабанов, црквата била изградена во 1936 година.
3 Архитектура
Црквата е мала, еднобродна правоаголна градба со покрив на две води. Има отворен трем на западната и на јужната страна. Влезот е сместен на западната страна, на кој има отворено две прозорски окна, додека на јужниот и на северниот ѕид има по три правоаголни прозорци. Таванот средишно е изведен со рамна дрвена површина, додека кон бочните ѕидови оди во косина, со што се симулира полуобликуван свод.
На западната страна е направена имитација на галерија без скали за приод кон неа, а на исток едноставниот иконостас на два ката го двои олтарниот простор, каде што полукружниот таван доловува своевиден апсидален простор вметнат во правоаголна форма.
Била изградена од кршен камен, премачкана со цементен малтер и нема особена архитектонска вредност.
Непосредно до самата црква, од нејзината јужна страна, бесправно изграден е параклис од страна на жител на селото, за кое надлежниот свештеник тврди дека имало темели од постара црква.
Во црковниот двор, на јужната страна зачуван е објект, кој денес е трпезарија, а во минатото бил користен и како селско училиште.
4 Фрескоживопис
Црква нема фрескоживопис.
4.1 Иконостас
Во црквата се наоѓаат три престолни икони од век, за кои мештаните сведочат дека биле донесени од некоја запуштена црква во Штипско. Најверојатно, овие икони потекнуваат од црквата „Св. Никола“ во селото Павлешенци или црквата „Св. Никола“ во селото Крупиште. Овие икони се: „Исус Христос“, „Богородица со Христос“ и „Свети Никола“. Овие икони, денес, се поставени на едноставниот иконостас, направен од дрвени греди и летви без сликана или резбана декорација.
Свети Никола на иконата е насликан во допојасје, облечен во фелон во кафена боја и зелен омофор, украсен со четири крста. На иконата „Богородица со Христос“ допојасно е претставена Богородица со малечкиот Христос, кого го држи во левата рака, додека со десната покажува кон него, поради што припаѓа на типот Одигитрија. Христос на посебната икона е насликан допојасно.
При конзерваторските истражувања на иконата „Свети Никола“ биле откриени дилеми околу тоа од каде потекнуваат овие три престолни икони. На задната страна на дрвениот носач на иконата бил откриен постар слој на кој се наоѓа сцена на која е насликан Свети Илија во пустината кај потокот Хорат. Оваа икона на Свети Илија се смета за осамен пример во Македонија не само во средновековниот, туку и во поствизантискиот период.
Согласно стилско-ликовните особености на овие три престолни икони, истите може да се сместат во првата половина на век. Според нивниот квалитет се вбројуваат во најдобрите остварувања на иконописното творештво во Македонија од тој период.
5 Галерија
6 Поврзано
* Кумановско-осоговска епархија
* Кривопаланечко архијерејско намесништво
Кеплер-223

Кеплер-223 (KOI-730, KIC #10227020) — ѕвезда од спектрален тип G5V со вонсончев планетарен систем забележан од вселенското летало Кеплер. Изучувањата покажале дека системот Кеплер-223 се состои од 4 планети во орбита околу ѕвездата.
1 Планетарен систем
Потврдениот планетарен систем бил првично забележан од мисијата Кеплер, и содржи 4 планети. За овој систем првично се веруваше дека содржат две соорбитални планети во орбита околу ѕвездата на приближно истото орбитално растојание на секои 9,8 денови, на начин што планетите се засекогаш на положба 60° зад другата во една од двете тројански Лагранжови точки. За двете соорбитални планети се верува дека се поврзани во орбитална резонанција со останатите две планети, со што се добива севкупна резонанција 6:4:4:3. Ова ќе биде првиот пример на соорбитални планети.
Сепак дополнителните изучувања на системот покажале постои и друга поставеност, при што четирите планети имаат орбитални периоди во однос 8:6:4:3, и овој вид на однос е поверојатен. Оваа поставеност не содржи соорбитални планети, што е потврдено и од понатамошните испитувања. Податоците ја потврдуваат првата орбиталната резонанција за четирите тела.
Полупречниците се 3,0, 3,4, 5,2, и 4,6 Земјини полупречници, и соодветни орбитални периоди од 7,3845, 9,8456, 14,7887 и 19,7257 денови.